
Az RFID rendszerek hatékonyságának mérési nehézségei

Kulcsszavak: stratégiák; ellátási lánc; RFID; számítások;
Dolgozatom az RFID rendszerek és jelölő eszközök fontosságáról, ugyanakkor a hatékonyságuknak és hasznuknak mérési nehézségeiről szól.
Valamennyien tisztában vagyunk vele, hogy a technológiai eszközök kulcsfontosságú szerepet játszanak korunk fenntartható versenyképességének szempontjából számos szolgáltató és ipari szektorban.
A dolgozat első része az újszerű üzleti stratégiákat és modelleket, úgymint az adaptív és hibrid stratégiákat mutatja be, melyek alapvetően lényegesek a 21. század gyors technológiai fejlődés szempontjából.
A második rész az RFID technológia bemutatását, a különböző címkék típusait és alkalmazásának lehetőségeit ismerteti. Valamint fontosnak tartom hangsúlyozni, hogy a hagyományos logisztikai megoldásokon túlmenően, a napjainkat mindinkább meghatározó e-logisztika területén különösen hatékonyan alkalmazható.
Az utolsó rész pedig az ár/érték modellt, valamint a szimulációs modellt mutatja be, és ezen számítások hiányosságából származó jövőbeli kutatásokra és vizsgálatokra tesz ajánlást a pontosabb számítási modell érdekében.



